Document ID: 31993R1969

ΚΑΝΟΝΙΣΜΟΣ (ΕΟΚ) αριθ. 1969/93 ΤΟΥ ΣΥΜΒΟΥΛΙΟΥ της 19ης Ιουλίου 1993 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 (1) καθιερώνει ονοματολογία εμπορευμάτων, που καλείται "συνδυασμένη ονοματολογία"-
ότι η Επιτροπή καθιέρωσε ένα ολοκληρωμένο δασμολόγιο των Ευρωπαϊκών Κοινοτήτων, καλούμενο "Taric", το οποίο βασίζεται στη συνδυασμένη ονοματολογία-
ότι, σύμφωνα με τα άρθρα 3 και 5 του προαναφερθέντος κανονισμού, τα κράτη μέλη μπορούν να παρεμβάλλουν εθνικές στατιστικές υποδιαιρέσεις μεταξύ των κωδικών που χρησιμοποιούνται για τις διακρίσεις της συνδυασμένης ονοματολογίας και των κωδικών που χρησιμοποιούνται για τον προσδιορισμό των υποδιαιρέσεων του Taric που εφαρμόζονται σε κοινοτικό επίπεδο-
ότι οι προκαλούμενες από αυτές τις διατάξεις διαφορές μεταξύ των ονοματολογιών του εξωτερικού εμπορίου και των κωδικών των κρατών μελών οι οποίοι χρησιμοποιούνται για τα εμπορεύματα δημιουργούν δυσκολίες για τη μηχανοργάνωση, σε κοινοτικό επίπεδο, των τελωνειακών διαδικασίων και τη χρησιμοποίηση του ενιαίου διοικητικού εγγράφου- ότι θα πρέπει, κατά συνέπεια, να λήξει η δυνατότητα παρεμβολής των εθνικών στατιστικών υποδιαιρέσεων μετά τη συνδυασμένη ονοματολογία-
ότι, υπό την παρούσα κατάσταση του κοινοτικού δικαίου, συντρέχει αντιθέτως λόγος να διατηρηθεί η προβλεπόμενη στο άρθρο 5 παράγραφος 3 του ανωτέρω κανονισμού δυνατότητα χρησιμοποίησης των εθνικών υποδιαιρέσεων, έτσι ώστε να μπορούν τα κράτη μέλη, εφόσον το επιθυμούν, να χρησιμοποιούν κωδικούς για τις εθνικές τους ανάγκες-
ότι συντρέχει επίσης λόγος να ληφθεί υπόψη η λήξη των διατάξεων του άρθρου 5 παράγραφος 4 του ίδιου κανονισμού, καθώς και η έναρξη ισχύος του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2658/87 τροποποιείται ως εξής:
α) στο άρθρο 3, οι παράγραφοι 2, 3 και 4 αντικαθίστανται από τις ακόλουθες παραγράφους:
"2. Οι διακρίσεις Taric προσδιορίζονται από το ένατο και δέκατο ψηφίο, τα οποία αποτελούν, με τους κωδικούς αριθμούς που αναφέρονται στην παράγραφο 1, τους κωδικούς αριθμούς του Taric. Όταν δεν υπάρχουν κοινοτικές υποδιαιρέσεις, το ένατο και δέκατο ψηφίο είναι "00".
3. Για την εφαρμογή ειδικών κοινοτικών ρυθμίσεων που δεν είναι κωδικοποιημένοι ή εξ ολοκλήρου κωδικοποιημένοι στο ένατο και δέκατο ψηφίο, μπορούν, κατ' εξαίρεση, να χρησιμοποιούνται πρόσθετοι κωδικοί Taric με τέσσερις χαρακτήρες."
β) στο άρθρο 5, οι παράγραφοι 3 και 4 αντικαθίστανται από την ακόλουθη παράγραφο:
"3. Τα κράτη μέλη μπορούν να χρησιμοποιούν υποδιαιρέσεις που ανταποκρίνονται σε εθνικές ανάγκες- οι υποδιαιρέσεις αυτές συνοδεύονται από κωδικούς που προσδιορίζουν, σύμφωνα με τον κανονισμό (ΕΟΚ) αριθ. 2913/92 (*).
(*) ΕΕ αριθ. L 302 της 19. 10. 1992, σ. 1."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1993.

Labels: 3
19